Kozim Toʻlaganov. Toʻlaganov Kozim Nosirovich – Toshkent shahar hokimi (1994-2001), Toshkent viloyati hokimi (2004-2005). "Shuhrat" medali sohibi (1994). Biografiyasi. 1949-yilda Toshkent shahrida tugʻilgan. Millati – oʻzbek. Maʼlumoti – oliy. 1971-yilda Toshkent politexnika insitutini tamomlagan. 1966—1971 yy. – Toshkent politexnika institutining talabasi. 1971—1972 yy. – Toshkent politexnika instituti qurilish fakultetinig tadqiqotchisi. 1972—1976 yy. – Toshkent qurilish boshqarmasi 159-qurilish boshqarmasining ishchisi, ustasi, prorabi, katta prorabi. 1976—1979 yy. – Toshkent qurilish boshqarmasi 159-qurilish trestining 53-qurilish boshqarmasi boshligʻi, 22-qurilish boshqarmasi boshligʻi. 1979—1983 yy. – Toshkent qurilish boshqarmasi 159-qurilish trestining boshqaruvchisi. 1983—1986 yy. – Toshkent shahar partiya qoʻmitasi qurilish va shahar xoʻjaligi boʻlimining mudiri. 1986—1988 yy. – Toshkent shahar ijroiya qoʻmitasi raisining oʻrinbosari. 1988—1990 yy. – „Toshshaharqurilish“ boshqarmasining boshligʻi. 1990—1991 yy. – Toshkent shahar qurilish bosh boshqarmasining boshligʻi. 1991—1992 yy. – Oʻzbekiston qurilish vaziri. 1992—1994 yy. – Oʻzbekiston Respublikasi Bosh vazirining oʻrinbosari. 1994—2001 yy. – Toshkent shahar hokimi. 2001—2004 yy. – Oʻzbekiston Respublikasi Bosh vazirining birinchi oʻrinbosari – kommunal soha, transport, qurilish majmuasi rahbari. 2004—2005 yy. – Toshkent viloyati hokimi. 2007—2009 yy. – „Trest-12“ OAO – Ishlab chiqarish va texnika boʻlimi muhandisi. 2010—2016 yy. – „Trest-12“ OAJ – Ishlab chiqarish va texnika boʻlimi yetakchi muhandisi. 2016—2017 – Oʻzbekiston Respublikasi Davlat arxitektura va qurilish qoʻmitasi Loyihalashtirish va qurilish-montaj ishlari sifatiga rioya etilishi ustidan davlat nazorati bosh boshqarmasi boshligʻi. 2017-yildan – Oʻzbekiston Respublikasi Qurilish vazirining oʻrinbosari.